Diari Oficial de la Generalitat Valenciana


Sumari del DOGV 2199, del 03-02-1994 (1994/830433)

DECRET 11/1994, de 25 de gener, del Govern Valencià, pel qual cedeix l'ús gratuït, per termini de 10 anys, a l'Ajuntament de Villafranca del Cid de la caseta de peons caminers situada en el punt quilomètric 3,800 de la carretera CS-803, terme municipal de Villafranca del Cid.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/01/25/11/dof/vci/html**

### Dades del document

Número de DOGV
:   2199

Data del DOGV
:   03-02-1994

Secció del DOGV
:   DISPOSICIONS GENERALS

Número del document
:   1994/830433


Data del document
:   25-01-1994

Organisme emissor
:   Conselleria d'Economia i Hisenda

Tipus de document
:   Decret

DECRET 11/1994, de 25 de gener, del Govern Valencià, pel qual cedeix l'ús gratuït, per termini de 10 anys, a l'Ajuntament de Villafranca del Cid de la caseta de peons caminers situada en el punt quilomètric 3,800 de la carretera CS-803, terme municipal de Villafranca del Cid. [94/0668]  
Mitjançant el Reial Decret 1627/1984, d'1 d'agost, en matèria de carreteres, l'administració de l'Estat va transferir l'immoble pertanyent a la carretera CS-803 de Villafranca del Cid, punt quilomètric 3,800.  
L'Ajuntament de Villafranca del Cid ha sol·licitat la cessió de l'immoble assenyalat per a ser utilitzat com a Escola Taller Mediambiental i Oficina de Turisme Rural.  
La Conselleria d'Obres Públiques, Urbanisme i Transports ha proposat la desafectació de l'immoble a l'efecte que siga cedit a l'Ajuntament de Villafranca del Cid.  
Atesa la situació de deteriorament en què es troba l'immoble, es fa innecessari per als fins per als quals fou transferit.  
Considerant justificada la utilitat pública i l'interés social del fi per al qual es destinarà l'immoble.  
En virtut del que estableix l'article 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller d'Economia i Hisenda, amb la deliberació prèvia del Govern Valencià en la reunió del dia 25 de gener de 1994,  
DECRETE  
Article primer  
Desafectar de la Conselleria d'Obres Públiques, Urbanisme i Transports l'immoble situat en la carretera CS-803 de Villafranca del Cid, punt quilomètric 3'800.  
Article segon  
Cedir per termini de deu anys a l'Ajuntament de Vilafranca l'ús gratuït de l'immoble assenyalat, amb la condició que aquesta corporació municipal el destine a Escola Taller Mediambiental i Oficina de Turisme Rural. Aquest termini s'iniciarà des de l'entrada en vigor d'aquest decret.  
Article tercer  
Una vegada transcorreguts el termini assenyalat, l'immoble i tota l'edificació construïda sobre aquest revertirà de ple dret a la Generalitat Valenciana.  
DISPOSICIÓ FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 25 de gener de 1994  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI